text: Endnu en storkeunge har set dagens lys 
  08 juni 2014 kl. 06.07
  Her til morgen kan det konkluderes, at minimum en storkeunge mere er udklækket.
  I går var den glædelige nyhed, at storkeparret i Smedager havde fået det første af de fem æg udklækket, og at en lille ny storkeunge lå i reden.
  Her til morgen har storkeparret Tommy og Annika så budt velkommen til endnu en lille unge. Det kan ses på det opsatte webcam, som kan følges her på siden.
  I alt har parret præsteret fem æg, og de vil formentlig blive udklækket i løbet af de kommende dage.
  